Document ID: /roh_data/filtered/fineweb-2-filterrobots_roh.jsonl.gz/64535

Ils 14 scolars e scolaras da Duvin vegnan instruids en tschintg classas. La scola cumplessiva da Duvin è uschia ina scola sco i dat be paucas pli. Il scolast Curdin Christoffel, di ch'el haja gì il cletg ch'els hajan pudì decider sez tge varianta ch'els veglian instruir durant il temps ch'ils scolars han stuì emprender a chasa. La gronda part dals geniturs ed el sez sajan stads da l'opiniun da far la scola analoga.
El haja preparà per mintga classa in program da lavur, semtgà mintgamai tut quai ch'i dovra, e lura ha Christoffel fatg il pot. Quai vul dir il scolast ha repartì ils turnisters avant mintga isch chasa ed uschia surdà als scolars lur pensums.
Igl è bain vargà ed i ha funcziunà detg stupent.